

**Bács-Kiskun Vármegyei Kormányhivatal**

Ikt. szám: BK/KTF/03338-48/2023.

Ügyintéző: dr. Boldis Gergely

Telefon: +36 (76) 795-862

KRID azonosító: 246192384

**Tárgy:** közlemény közmeghallgatás tartásáról

**K ö z l e m é n y**

A Bács-Kiskun Vármegyei Kormányhivatal Környezetvédelmi, Természetvédelmi és Hulladékgazdálkodási Főosztálya (a továbbiakban: környezetvédelmi hatóság)

*székhelye*: 6000 Kecskemét, Bajcsy-Zsilinszky krt. 2.

*tel*.: 76/795-870

*e-mail:* kornyezetvedelem@bacs.gov.hu,

*KRID azonosító*: 246192384

*Honlap:* [http://kormanyhivatal.kh.gov.hu](http://kormanyhivatal.kh.gov.hu/dokumentumtar?combine=&forras=224&field_dokumentum_cimke%5B%5D=12618&kozzeteve=All)

**értesíti az érintetteket,**

hogy a **"T-MAJOR" Mezőgazdasági Termelő és Szolgáltató Korlátolt Felelősségű Társaság** (a cég rövidített elnevezése: T-MAJOR Kft., székhely: 6430 Bácsalmás, Köztársaság utca 87., adószám: 11833811-2-03) képviseletében **Mezei Marianna** (4400 Nyíregyháza, Dobos András u. 6.) 2023. április 02. napján előterjesztett – *a Tompa 0327/1 hrsz.-ú ingatlanon tervezett nagy létszámú állattartó telep* *tárgyú* – **kérelem** alapján indult közigazgatási hatósági eljárás keretében a környezetvédelmi hatóság

**2023. november 21. napján 10:00 órától**,

a 6000 Kecskemét, Bajcsy-Zs. krt. 2. szám alatti épületben, a környezetvédelmi hatóság hivatali helyiségében, mint helyszínen **közmeghallgatást tart, az érintettek személyes megjelenése nélkül**.

*Az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Korm. rendelet* 1. §-a szerint a Kormány az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében Magyarország egész területére veszélyhelyzetet hirdet ki.

*A veszélyhelyzet ideje alatt egyes szervezetek működésére vonatkozó, továbbá egyes közigazgatási eljárási szabályok megállapításáról szóló 146/2023. (IV. 27.) Korm. rendelet* (a továbbiakban: 146/2023. (IV. 27.) Korm. rendelet) 1. §-a alapján az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása és kezelése érdekében veszélyhelyzet kihirdetéséről és egyes veszélyhelyzeti szabályokról szóló 424/2022. (X. 28.) Korm. rendelet szerinti veszélyhelyzet ideje alatt a 2-7. § szerinti ügyekre vonatkozó, személyes megjelenési kötelezettséggel kapcsolatos rendelkezéseket az e rendeletben meghatározott kiegészítésekkel és eltérésekkel kell alkalmazni.

A146/2023. (IV. 27.) Korm. rendelet *„3. A közigazgatási hatósági eljárásban alkalmazott közmeghallgatással kapcsolatos eltérő szabályok”* című része tartalmazza a közigazgatási hatósági eljárásban alkalmazott közmeghallgatással kapcsolatos szabályok eltérő alkalmazásával összefüggő speciális rendelkezéseket.

**A 146/2023. (IV. 27.) Korm. rendelet 3. § (1) bekezdése szerint a közigazgatási hatósági eljárásban közmeghallgatás az érintettek személyes megjelenése nélkül, az e rendeletben foglaltak szerint is megtartható.**

A 146/2023. (IV. 27.) Korm. rendelet 3. § (2) bekezdése alapján az eljáró hatóság, a jogszabályban közmeghallgatás megtartására kijelölt szerv (a továbbiakban együtt: eljáró hatóság) a honlapján közzéteszi mindazon információkat - így különösen iratokat, kép- és hangfelvételeket, internetes hivatkozásokat -, amelyek az érintettek közmeghallgatásban való részvétele szempontjából lényegesek. Ha az eljáró hatóság más szervet is megkeres az információk saját honlapon történő közzététele érdekében, a megkeresett szerv köteles azt haladéktalanul teljesíteni

A 146/2023. (IV. 27.) Korm. rendelet 3. § (4) bekezdése alapján a közzététel tartalmazza azt a határidőt, amelyen belül az érintettek észrevételeket tehetnek, és kérdéseket tehetnek fel.

**Felhívom a tevékenységgel érintettek figyelmét, hogy az eljárás kapcsán észrevételeket a közmeghallgatás időpontjáig, 2023. november 21. napjáig, személyes megjelenése nélkül, írásban közvetlenül a környezetvédelmi hatósághoz, illetve az érintett települési jegyzőhöz nyújthatnak be és az észrevételekre adott válaszokat a környezetvédelmi hatóság a honlapján közzéteszi.**

Az elektronikus ügyintézésre kötelezettek körét *az elektronikus ügyintézés és bizalmi szolgáltatások általános szabályairól szóló 2015. évi CCXXII. törvény* 9. § (1) bekezdése határozza meg.

Az eljárást indító kérelem és mellékleteinek internetes elérhetősége:

<https://bacs-filr.kh.gov.hu/filr/public-link/file-download/8a22845f8613b8de0187504844390b2d/4083/6607815781091122169/03338-1%20T-Major%20Kft.%20-%20Tompa%200327_1%20toj%C3%B3telep%20%C3%96VE.zip>

A **2023. augusztus 24.** napján megküldött **átdolgozott dokumentáció** internetes elérhetősége:

<https://bacs-filr.kh.gov.hu/filr/public-link/file-download/8a22845f89bfc51a018a5fde8a6505a9/4741/-7021769145220704067/03338-27%20T-Major%20Kft.%20-%20Tompa%200327_1%20toj%C3%B3telep%20%C3%96VE%20-%20%C3%A1tdolgozott%20dokument%C3%A1ci%C3%B3.zip>

A **2023. augusztus 24.** napján megküldött **átdolgozott dokumentációt követően 2023. október 11. napjáig** beérkezett iratok az alábbi linken elérhetőek:

<https://bacs-filr.kh.gov.hu/filr/public-link/file-download/8a22845f89bfc51a018b2333fed913b8/5053/-8094739320300978692/03338-10%20T-MAJOR%20Kft.%20-%20Tompa%200327_1%2C%20tojotelep%202023.10.11.%20beerk.%20iratok.zip>

A közlemény a környezetvédelmi hatóság honlapján is megtalálható.

A közlemény közzétételének időpontja: 2023. október 13.

Kérem a fentiek szíves tudomásulvételét.

*Kecskemét, időbélyegző szerint*

**Kovács Ernő**

főispán nevében és megbízásából:

**dr. Mátyás Krisztina**

osztályvezető